Nie almal kan spiere soos Cheslin Kolbe hê nie
GENE SPEEL 'N ROL
Talle faktore gaan bepaal hoe jou lentelyf lyk – hoe aktief jy gedurende die inperking was, wat jy geëet het, maar ook jou genetiese patroon, skryf DEVLIN BROWN.
DIE inperking het die fiksheidsbedryf handomkeer verander. Baie mense het buitelug-aktiwiteite soos draf en stap begin beoefen, wat hulle lewenslank sal bevoordeel, terwyl talle klein sakeondernemings baklei om te oorleef en tydskrifte en koerante toemaak.
Slim gims het geskuif na aanlyn klasse en mense met genoeg geld het hulle eie gimtoerusting gekoop – wat dit vir die meeste van ons onmoontlik gemaak het om by 'n weerstandsband uit te kom, wat nog te sê 'n handgewig.
Sommige van ons gaan dus die lente binne met dieselfde lyf as wat ons voor die inperking gehad het, terwyl ander beter gaan lyk en ander inderdaad slegter – al die harde werk van voor die ramptoestand lank vergete. ..